open-index/open-wikipedia-markdown huggingface dataset:
אזרחים למען פיתוח אירופי של בולגריה

**אזרחים למען פיתוח אירופי של בולגריה** (בבולגרית: **Граждани за европейско развитие на България** או בקיצור **GERB**) היא מפלגה שמרנית ופופוליסטית בולגרית. GERB הייתה מפלגת השלטון במדינה בשנים 2009–2021.

בראש GERB עומד ראש ממשלת בולגריה וראש עיריית סופיה לשעבר בויקו בוריסוב.

## היסטוריה

המפלגה הוקמה בדצמבר 2006. בחודשיים שלאחר מכן המפלגה הגיעה למקום השני בסקרים עם תמיכה ציבורית של כ-14% (לאחר המפלגה הסוציאליסטית עם כ-25%). המפלגה הדגישה את המאבק בפשע ובשחיתות ושימור ערכי המשפחה כאבן הפינה של החברה.

GERB ניצחה בבחירות לפרלמנט האירופי בבולגריה ב-2009 עם 24.36% מהקולות. המפלגה איישה חמישה מושבים והצטרפה לקבוצת מפלגת העם האירופית בפרלמנט האירופי (כחלק מה-EPP).

כחודש לאחר מכן, GERB ניצחה בבחירות לפרלמנט הבולגרי וזכתה ב-39.7% מהקולות וב-116 מושבים (מתוך 240). לאחר הבחירות, הוקמה ממשלה חדשה בראשות בוריסוב. הממשלה התבססה בעיקר על GERB וגורמים עצמאיים נוספים בפרלמנט. האגף הרפורמיסטי במפלגה קידם רפורמה חוקתית לאיסור העלאת מיסים.

ב-2011 מועמד GERB לנשיאות, רוסן פלבנלייב ניצח עם 52.6% מהקולות בסבב השני.

הממשלה פוזרה ב-20 בפברואר 2013, לאחר מחאות נרחבות. GERB ניצחה בבחירות לפרלמנט עם 97 מושבים ו-30.5% מהקולות. בכך, GERB הייתה למפלגת השלטון הראשונה שנבחרה מחדש בבולגריה הפוסט-קומוניסטית. בהיעדר יכולת לגייס רוב בפרלמנט, GERB לא הרכיבה את הממשלה, ופעלה באופוזיציה. GERB חזרה לשלטון לאחר הבחירות ב-2014.

בשנת 2020 המפלגה פוצלה, לאחר שמספר גורמים עזבו לטובת הקמת המפלגה הרפובליקנית הבולגרית. במחצית השנייה של 2020 נערכו הפגנות המוניות נגד ממשלת GERB. למרות המחאות, בוריסוב לא התפטר.

בבחירות לפרלמנט באפריל 2021, GERB הייתה הגדולה ביותר עם 26.18% מהקולות. בבחירות החוזרות ביולי 2021, GERB הגיעה למקום השני, עם 23.51% מהקולות. בבחירות השלישיות שהיו בנובמבר באותה שנה, GERB הפסידה וחזרה לאופוזיציה. ביוני 2022 הממשלה התפזרה והחלו ההכנות לבחירות שנערכו בנובמבר 2022.

## הישגים אלקטורליים
### האספה הלאומית

### הפרלמנט האירופי

## קישורים חיצוניים

* 

## הערות שוליים

קטגוריה:ערכים שבהם תבנית אתר רשמי אינה מתאימה להוספה אוטומטית
קטגוריה:מפלגות שמרניות
קטגוריה:בולגריה: מפלגות
קטגוריה:בולגריה: פוליטיקה
קטגוריה:מפלגות שהוקמו ב-2006
קונקורד (קרוליינה הצפונית)

**קונקורד** (באנגלית: **Concord**) היא עיר במדינת קרוליינה הצפונית שבארצות הברית. נכון למפקד האוכלוסין של 2020, מנתה העיר 105,186 תושבים, ובכך היא העיר העשירית בגודל אוכלוסייתה בצפון קרוליינה.

בשנת 2015, האתר WalletHub דירג את כלכלת קונקורד ככלכלה ה-16 הצומחת ביותר בארצות הברית. העיר נחשבת גם למרכז תיירות אזורי.

## היסטוריה
קונקורד יושבה לראשונה בסביבות שנת 1750 על ידי מהגרים גרמנים וסקוטים-אירים. קונקורד נחשבת לעיר עתיקה יחסית בסטנדרטים אמריקניים, שכן היא הוכרזה כעיר ב-1806. עוד בשלב מוקדם קונקורד הפכה למרכז מסחר וקמעונאות אזורי. בסוף המאה ה-19 ותחילת המאה ה-20 העיר חוותה תנופת בנייה משמעותית. במקביל, קונקורד הפכה למרכז משמעותי של ייצור תעשייתי של כותנה. בעיר אף הוקם מפעל הכותנה הראשון במדינה שהיה בבעלות אפרו אמריקאים. הפריחה הכלכלית והחברתית נפגעה בזמן ובהשפעת המהומות הגזעיות בווילמינגטון. לאחר מהומות אלו אלפי אפרו אמריקאים עזבו את קונקורד.

## דמוגרפיה

נכון למפקד האוכלוסין משנת 2020, התגוררו בעיר 105,240 אנשים ב-30,660 משקי בית ו-21,013 משפחות.

### דת
המתיישבים הראשונים היו בעיקר מהגרים לותרנים ופרוטסטנטים רפורמים סקוטים או פרסביטריאנים איריים. כיום יש למחוז מגוון דתי רחב. נכון לשנת 2000, יותר מ-63% מתושבי העיר מאוגדים באיזשהוא גוף דתי. יש בעיר אף קהילה יהודית.

## ממשל
העיר מנוהלת על ידי ראש עיר ומועצה עירונית הנבחרים לכהונה של ארבע שנים, ללא הגבלת כהונה. מועצת העיר נחשבת לגוף החזק ביותר מבחינה פוליטית בעיר, וראש העיר מהווה יושב הראש שלה. ראש העיר זכאי להצביע במועצה רק במקרה של תיקו. מועצת העיר כוללת שבעה חברי מועצת העיר בנוסף על ראש העיר. ראש העיר הנוכחי של קונקורד הוא ויליאם סי. "ביל" דוש, שמכהן מאז 2017.

## ערים תאומות
* פריפורט, איי בהאמה
* סיינה, טוסקנה, איטליה

## קישורים חיצוניים

* 
* 

## הערות שוליים

קטגוריה:יישובים שהוקמו ב-1750
קטגוריה:קרוליינה הצפונית: ערים
קופה אמריקה נשים 1991

**קופה אמריקה נשים 1991** (נקראה אז: **אליפות דרום אמריקה בכדורגל נשים 1991**, בספרדית: **Campeonato Sudamericano de Fútbol Femenino 1991**) הוא הטורניר הראשון של הקופה אמריקה לנשים שארגנה CONMEBOL. הטורניר נערך בברזיל והתקיים מ-28 באפריל עד ה-5 במאי 1991. האליפות שימשה כטורניר המוקדמות לגביע העולם הראשון לנשים, שנערך מספר חודשים לאחר מכן בסין. 

מכיוון שרק שלוש מדינות לקחו חלק באליפות, הוחלט שהנבחרות ישחקו במתכונת של בית אחד, והנבחרת שתסיים את הבית עם המאזן הטוב ביותר תזכה בגביע. המארחת ברזיל, שניצחה בשני משחקיה וספגה רק שער אחד, זכתה במקום הראשון. אדריאנה הברזילאית סיימה כמלכת השערים של הטורניר עם ארבעה כיבושים, ובפרס השחקנית המצטיינת זכתה אדה קרוז מצ'ילה. בעקבות הזכייה, העפילה ברזיל לגביע העולם בתור הנציגה היחידה של דרום אמריקה.

## תוצאות

קטגוריה:קופה אמריקה נשים
קטגוריה:תחרויות כדורגל ב-1991
קטגוריה:תחרויות כדורגל בברזיל
פרס הווידאו קליפים של MTV לקליפ הטוב ביותר בעל מסר חברתי

**פרס הווידאו קליפים של MTV לקליפ הטוב ביותר בעל מסר חברתי** הוא פרס המוענק בטקס פרסי הווידאו קליפים של MTV, שהוצג לראשונה בטקס לשנת 2011. במקור נקרא **הקליפ הטוב ביותר עם מסר**, המילה "**חברתי**" נוספה לשמו בשנת 2013. בטקס של שנת 2017 שונה שם הפרס ל**מאבק הטוב ביותר נגד המערכת**, תוך שהוא עדיין ידוע בזכות פרס שניתן לקליפים העוסקים בנושאים חברתיים ופוליטיים עדכניים. בשנת 2018, שם הפרס הפך ל**קליפ עם מסר**, ובשנת 2019 הוא שונה לשמו הנוכחי.

הזוכה הראשונה בקטגוריה הייתה ליידי גאגא. נכון לשנת 2019, ג'ון לג'נד וביג שון הם הזוכים הגדולים בקטגוריה עם שני זכיות, ודמי לובאטו היא שיאנית המועמדויות בקטגוריה, עם ארבע.

## זוכים ומועמדים

## שיאני זכיות ומועמדויות

## הערות שוליים

קטגוריה:ערכים שבהם תבנית אתר רשמי אינה מתאימה להוספה אוטומטית
קטגוריה:פרסי הווידאו קליפים של MTV
אמינה טיטי אטיקו-אבובאקר

**אמינה טיטי אטיקו-אבובאקר** (באנגלית: **Amina Titilayo Atiku-Abubakar** נולדה ב-6 ביוני 1949) היא אחת מנשותיו של סגן הנשיא לשעבר של הרפובליקה הפדרלית של ניגריה, אטיקו אבובאקר. היא פעילת זכויות נשים וילדים, מייסדת הקרן לסחר בנשים ועבודת ילדים (WOTCLEF) והיוזמת של הצעת החוק הפרטית שהובילה להקמת הסוכנות הלאומית לאיסור סחר בבני אדם (NAPTIP).

## ביוגרפיה
אטיקו-אבובאקר נולדה בבית נוצרי למשפחת אלברט, משפחה משבט היורובה מאילסה, מדינת אוסון. היא גדלה בלאגוס. היא למדה בבית הספר היסודי בלפיאג'י, ולאחר מכן בתיכון סנט מרי איו, במדינת אוסון, אותו סיימה בשנת 1969. ב-1971 היא נישאה לאטיקו אבובאקר, אז קצין מכס צעיר, לפני שלמדה בפוליטכניק קדונה. מלבד אנגלית, היא דוברת את שפות היורובה והאוסה. היא התאסלמה לאחר נישואיה.

## קריירה והסברה
כשהייתה ברומא לצורך לימודים בין השנים 1986–1987, היא ראתה נערות ניגריות רבות ברחוב. לאחר בירור, הבינה שרבות מהבנות שימשו כזונות עבור גבירותיהן, ולעיתים קרובות לא קיבלו שכר. היא גם גילתה שרימו אותן בהבטחות לעבוד באיטליה, והדבר גרם לה להתחייב להילחם בתופעה עם שובה.

### Wotclef & Naptip
ב-1999, כשבעלה, אטיקו אבובאקר הפך לסגן נשיא ניגריה, היא החלה בפעילות לסיום זנות כפויה וצורות אחרות של סחר בבני אדם.

ראשית, היא ייסדה את הקרן לסחר בנשים ועבודת ילדים (WOTCLEF), ולאחר מכן נתנה חסות להצעת חוק פרטית לענישה קפדנית של סוחרים, ולהקמת סוכנות פדרלית, הסוכנות הלאומית לאיסור סחר בבני אדם, האחראית על המאבק בסחר בבני אדם של אנשים בניגריה. היא גם ניהלה קורסי חינוך שהתמקדו בשיקום בנות שהוחזרו ממדינות שונות הביתה לניגריה.

## פרסים
* פרס ניגריה לנשים (2002)
* פרס ד'לינגה (2010)

## פרסומים
אטיקו-אבובאקר היא המחברת של מספר פרסומים בהם:

## הערות שוליים

קטגוריה:ניגרים
קטגוריה:פעילות חברתיות
קטגוריה:ילידי 1949
איגור שובלוב

**איגור איבנוביץ' שובלוב** (ברוסית: ** Игорь Иванович Шувалов**; נולד ב-4 בינואר 1967) הוא מדינאי רוסי. החל מ-24 במאי 2018 מכהן כיו"ר תאגיד ממלכתי לפיתוח VEB.RF.

לפני כן עבד כסגן ראשון לראש הממשלה של הפדרציה הרוסית במשך 10 שנים (מ-12 במאי 2008 עד 18 במאי 2018).

## ביוגרפיה
נולד ב-4 בינואר 1967 בכפר ביליבינו, מחוז מגדן, לשם הגיעו הוריו המוסקבאים לעבוד במסגרת חוזה.

בשנת 1993, לאחר שסיים את לימודיו באוניברסיטה עם תואר במשפטים, הוצב במחלקה המשפטית של משרד החוץ, שם ביצע עבודות למעקב אחר שינויים במשפט הבינלאומי.

בשנת 1997 מונה שובלוב לראש המחלקה של רישום הרכוש הפדרלי של הסוכנות הפדרלית לניהול רכוש המדינה.

## עבודה בממשלת רוסיה
ב-18 במאי 2000, לאחר שמונה לראש ממשלת רוסיה מיכאיל קסיאנוב, שובלוב הפך לשר הפדרציה הרוסית - ראש מטה הממשלה. ב-28 במאי 2003, לאחר סכסוך עם קסיאנוב, הוא עזב את הממשלה ומונה לתפקיד עוזר נשיא הפדרציה הרוסית, שם ריכז את פעילות קבוצת העבודה להכפלת התמ"ג, לחימה בעוני ורפורמה צבאית.

ב-12 במאי 2008 הוא מונה לסגן ראש הממשלה הראשון של הפדרציה הרוסית. באותה שנה עמד בראש הוועדה הממשלתית לפיתוח עסקים קטנים ובינוניים, הוועדה לתיאום פעולות ממשלתיות להתמודדות עם השלכות המשבר הפיננסי העולמי, הוועדה לפיתוח כלכלי-חברתי של המזרח הרחוק, עבר הבאיקל, כמו גם הוועדה המארגנת להכנה לפסגת APEC.

## גלריה

קובץ:Joe and Jill Biden visit Russia, March 2011 03.jpg|שובלוב וסגן נשיא ארצות הברית ג'ו ביידן, 2011  
קובץ:Vladimir Putin 6 July 2013 02.jpeg|שובלוב עם פוטין בטקס פתיחת אוניברסיאדת קאזאן (2013)


## קישורים חיצוניים

* 

## הערות שוליים

קטגוריה:סגני ראש ממשלת רוסיה
קטגוריה:פוליטיקאים רוסים
קטגוריה:רוסים שמחלקת האוצר של ארצות הברית הטילה עליהם סנקציות
קטגוריה:רוסים שנולדו ב-1967
שעת המוזיקה

**שעת המוזיקה** (באנגלית: **Symphony Hour**) הוא סרט הנפשה קצר אמריקאי משנת 1942, שהופק על ידי וולט דיסני הפקות והופץ על ידי RKO Radio Pictures. הסרט מציג את מיקי מאוס מנצח על תזמורת סימפונית בחסותו של פיט. הסרט בוים על ידי ריילי תומסון וכולל מוזיקה שהועבדה מתוך האופרטה "הפרשים הקלים" מאת המלחין האוסטרי פרנץ פון סופה. זהו הסרט הקצר ה-117 בסדרת סרטי "מיקי מאוס" שיצאו לאקרנים והשני באותה השנה.

## עלילה
מיקי מנצח על תזמורת רדיו המבצעת את "הפרשים הקלים" (Light Cavalry Overture) של פרנץ פון סופה. נותן החסות (פיט, מופיע בסרט תחת השם סילבסטר מקרוני) אוהב את החזרה ומסכים להציג אותה בקונצרט. בליל ההופעה כולם מוכנים, חוץ מגופי כמובן, שמפיל בטעות את כל הכלים מתחת למעלית, שפוגעת בהם קשות ובכך גורם להם לא להשמיע צלילים מוזיקליים תקינים.

מיקי, שלא מודע לתקלה המצערת עד שעת העלייה לאוויר, מתחיל לנצח על הנגנים ש"מנגנים" בכלים ההרוסים. לאורך כל הקונצרט המקומם, מיקי החרד מתקשה בתפקידו בזמן שמקרוני נכנס להתקף זעם בחדר הצפייה הפרטי שלו. מקרוני מתייפח עד דמעות כשהקונצרט מסתיים, מאמין שהמוניטין שלו נהרס, אך מפסיק כשהוא שומע את מחיאות הכפיים הסוערות מהקהל. הוא רץ מיד לבמת התזמורת ומרים את מיקי ונושק לו, תוך שהקהל משליך לעברם זרי פרחים.
## דמויות ומדבבים
* מיקי מאוס – וולט דיסני
* סילבסטר מקרוני – בילי בלטשר
* גופי – פינטו קולביג
* שדרן רדיו – ג'ון מקליש
לדונלד דאק, הוראס הורסקולר, קלרבל הפרה וקלרה קלאק אין דיאלוג בסרט.

הסרט דובב בגרסה העברית על ידי שפרירה זכאי.
## אודות הסרט
מלבד מיקי המנצח, חברי תזמורת נוספים כוללים את גופי, דונלד דאק, קלרבל הפרה, הוראס הורסקולר וקלרה קלאק, שבאופן מוזר, למרות שהיא נראית בסצנות החזרות בהתחלה, היא לא נראית בסצנות ההופעה עצמה בסוף.

סצנה בסרט מראה את דונלד, שבשלב מסוים מואס כל כך בכאוס שנגרם על ידי הכלים הפגומים, אורז את חפציו ועוזב. אך מיקי, שנחוש להמשיך בהופעה, מפנה אקדח לראשו בכדי למנוע ממנו לעזוב. סצנה זו נחתכה בכמה גרסאות בטלוויזיה.

סרט זה סימן את הופעתם הקולנועית האחרונה של הוראס הורסקולר, קלרבל הפרה וקלרה קלאק במשך למעלה מ-40 שנה, כאשר הפעם הבאה שדמויותיהם הופיעו שוב הייתה בסרט "חג שמח מיקי מאוס" משנת 1983. הסרט הוא גם הפעם האחרונה בה מיקי הופיע לצד דונלד דאק או גופי בסרט קולנוע במשך אותו פרק זמן.

הסרט נושא קווי דמיון עם הסרט "קונצרט הלהקה" משנת 1935. מבקר הקולנוע ליאונרד מלטין כינה את הסרט כ"גרסת ספייק ג'ונס ל'קונצרט הלהקה'" (ספייק ג'ונס היה מוזיקאי אמריקאי שהתמחה בעיבודים מזויפים לשירים פופולריים ומוזיקה קלאסית).

הפסקול של הגרסה ה"הרוסה" של "הפרשים הקלים" שימש בפרק של מועדון מיקי מאוס ב-22 באוקטובר 1956.

## קישורים חיצוניים

## הערות שוליים

קטגוריה:דיסני: סרטי הנפשה
קטגוריה:מיקי מאוס
קטגוריה:סרטי שחור-לבן אמריקאיים
קטגוריה:סרטים באנגלית
קטגוריה:סרטים קצרים של דיסני
קטגוריה:סרטי אנימציה על מוזיקה ומוזיקאים
ז'יגמונד סרב

**ז'יגמונד סרב** (במקור **שטרן**, בהונגרית: **Szerb Zsigmond**; פשט, 25 באוגוסט 1867 – בודפשט, 27 בפברואר 1962)  היה דוקטור לרפואה יהודי-הונגרי, רופא פנימי, רופא ראשי בבתי חולים. סירב היה מן המצטיינים והידועים ברופאים היהודים של בודפשט ושל הונגריה בכלל. דיאטן שכתב ספר בישול חדשני לתקופתו. הוא היה דודו של הסופר והיסטוריון הספרות אנטאל סרב.

## ביוגרפיה
ז'יגמונד שטרן נולד במשפחה יהודית כבנם של אנטל שטרן (1838–1897) ושל ברתה הירש (1846–1933). הוא השלים את לימודיו האקדמיים באוניברסיטאות בודפשט, וינה, ציריך, וירצבורג ופריז. את התואר ברפואה קיבל באוניברסיטת בודפשט. הוא עבד תחילה בבית העניים ארז'בט (Erzsébet Szegényház) עד 1913, תחילה כרופא מן השורה ולאחר מכן כרופא ראשי ומנהל המחלקה. במהלך מלחמת העולם הראשונה הפך לרופא הראשי ומנהל המחלקה הפנימית של בית החולים ברחוב קון. ב-1928 קיבל את התואר הממלכתי-ממשלתי "יועץ בריאות ראשי" (Egészségügyi főtanácsos). ב-1932 הועבר לבית החולים הציבורי ברחוב מגלודי. הוא עסק בעיקר במחלות של מערכת העיכול, ורבים מפרסומיו התפרסמו בכתבי עת רפואיים מקומיים וזרים. יחד עם הרנטגנולוג וידור רווס, הוא למד אבחון רנטגן של מחלות קיבה ועם יעקב יוסטוס ערך את סדרת ספרי הרפואה "Therapia".

גם מדעי התזונה והדיאטה תפסו מקום חשוב מאוד בהתעניינותו ובעבודותיו. ספר הבישול שלו דיאטות, שראה אור בין שתי מלחמות העולם, נחשב למבשר המקומי (בהונגריה) הראשון של המטבח הרפורמי.

אשתו הייתה קריסטינה ראוך, בתם של יאנוש ראוך ושלמריה ראושנברגר, אותה נשא ב-11 בדצמבר 1926 בבודפשט.

## עבודותיו העיקריות
* מחקרים דיפרנציאליים-אבחנתיים של מחלות קיבה (1906)
* טיפול ברפואה פנימית של אבני מרה (בודפשט, 1930)
* זיהוי וטיפול בכיב קיבה (בודפשט, 1932)
* יחי החיים! רומן הגסטרונומיה (בודפשט, 1942)

## לקריאה נוספת
* אנדראש גרגיי: לקסיקון של רופאים יהודים הונגרים מפורסמים ומצטיינים. בודפשט, הוצאת מכבי, 2001.
* Ki-kicsoda? Kortársak lexikona (מיהו מי. לקסיקון אנשים בני זמננו (1937)
* Magyar életrajzi lexikon II (לקסיקון ביוגרפי הונגרי. עורכת ראשית אגנש קניירש. 1969)
* לקסיקון יהודי הונגרי. 1929. עורך פטר אויווארי. גישה מקוונת.

## קישורים חיצוניים
* ז'יגמונד סרב באתר Arcanum
* ז'יגמונד סירב באתר MaNDA
* ספר בישול של ז'יגמונד סירב למטבח דיאטטי
* ספר הבישול שלו למטבח רפורמי (דיאטטי)

## הערות שוליים

קטגוריה:רופאים יהודים הונגרים
קטגוריה:רופאים פנימיים יהודים הונגרים
קטגוריה:בודפשט: אישים
קטגוריה:בוגרי אוניברסיטת אטווש לוראנד בודפשט
קטגוריה:יהדות בודפשט
קטגוריה:ניצולי השואה: הונגריה
קטגוריה:הונגרים שנולדו ב-1867
קטגוריה:הונגרים שנפטרו ב-1962
מוזה אל-מאלכי

**מוזה אל-מאלכי** (בערבית: **موزة المالكي**) היא סופרת ופסיכולוגית קטרית.

## ביוגרפיה והשכלה
אל-מאלכי היא בעלת תואר דוקטור בפסיכולוגיה קלינית מאוניברסיטת אברטיי דנדי  שבסקוטלנד.

אל-מאלכי היא הראשונה מבין אזרחי קטר שנותנת טיפולים פסיכולוגיים, לאחר שסיימה לימודי פסיכותרפיה בארצות הברית. 

## קריירה
אל-מאלכי היא פסיכולוגית, מרצה ויועצת, שתוכניותיה שודרו בקביעות בערוצי הטלוויזיה והפודקאסט. היא ידועה גם כדוברת בין-לאומית, סופרת, מורה, מאמנת, בעלת טור בעיתון, וזוכה בפרסים אזוריים ובין-לאומיים שונים.

אל-מאלכי היא האישה הראשונה שקיבלה רישיון נהיגה במדינת קטר. היא גם האישה הקטרית הראשונה שלימדה אנגלית בבית ספר יסודי. אל-מאלכי פתחה מרפאות לתרפיה במשחק בעולם הערבי שעובדות עם ילדים אוטיסטים בעלי כישרונות יוצאי דופן. היא פיתחה תוכנית לילדים עם דיסלקסיה.

בשנת 1999 היא הייתה לאישה הראשונה שהתמודדה בבחירות מוניציפליות במדינות ה-GCC. הייתה עוזרת פרופסור באוניברסיטת קטר, וחיברה מספר ספרים על נשים ערביות וסוגיות הנוגעות לילדים. בשנת 2005 נכללה אל-מאלכי ברשימה של 1,000 נשים שהוצעו כמועמדות לקבלת פרס נובל לשלום, כקבוצה, על ידי רות-גבי ורמוט-מנגולד, חברת פרלמנט שווייצרית.

בשנת 2014 היא הוציאה ספר בשם "כותבות מבטיחות", ובו מבחר יצירות ספרותיות של כותבות ערביות.

## הערות שוליים

קטגוריה:פוליטיקאים קטרים
קטגוריה:סופרים קטרים
קטגוריה:פסיכולוגיות
קטגוריה:מורות
קטגוריה:בוגרי אוניברסיטאות ומכללות בממלכה המאוחדת
קטגוריה:מורים
קטגוריה:פסיכולוגים
קטגוריה:נשים קטריות
קטגוריה:בוגרות אוניברסיטאות ומכללות בממלכה המאוחדת
קטגוריה:קטרים שנולדו במאה ה-20
Rodinná Pouta

**Rodinná Pouta** (בתרגום חופשי מצ'כית: קשרים משפחתיים) היא אופרת סבון צ'כית ששודרה בין השנים 2004 עד 2006 ברשת Prima. הסדרה היוותה נקודת מפנה בתעשיית הטלוויזיה הצ'כית, משום שהייתה הסדרה הראשונה שהופקה על ידי ערוץ מסחרי בבעלות פרטית, בעוד שבעבר כל סדרות הטלוויזיה הופקו על ידי תאגיד השידור הציבורי, Česká televize. בנוסף לכך, הייתה זו אופרת הסבון הראשונה שצולמה בשפה הצ'כית, כשבעבר שודרו בערוצי הטלוויזיה הצ'כיים רק אופרות סבון זרות בדיבוב לצ'כית. הסדרה זכתה להצלחה רבה ושברה את שיאי הרייטינג של רשת Prima, כשהגיעה בשיאה למעל למיליון צופים לפרק. הסדרה שודרה במשך שנתיים, וכוללת 3 עונות ו-264 פרקים באורך 50 דקות.

## עלילה
הסדרה עוסקת בחייהן של שלוש משפחות צ'כיות, ומתחילה בכך שאדם, בן למשפחת רובש השמרנית, חוזר מלימודיו בחו"ל, מתחיל לעבוד בעסק המשפחתי ומתאהב באווה, צעירה חסרת השכלה ובת לאם חד הורית.
## תביעות משפטיות
שתי העונות הראשונות של סדרת הטלוויזיה הופקו על ידי חברת ההפקה Pro TV, עימה רשת Prima חתמה על הסכם בלעדיות. לאחר סיומן של שתי העונות הראשונות בחרה רשת Prima לסיים את ההתקשרות עם חברת ההפקה Pro TV, והעניקה את זכויות הפקת הסדרה לאולפני Etamp המתחרים. בעקבות כך חברת ההפקה Pro TV הגישה תביעה לבית המשפט, שפסק לטובתה והוציא צו מניעה על הפקת העונה השלישית. לאחר שנאסר על רשת Prima להפיק ולשדר את המשך הסדרה, השיקה הרשת סדרת בת בשם Velmi křehké vztahy (בתרגום חופשי: מערכות יחסים שבריריות מאוד), שעוקבת אחרי חייהם של גיבורי "Rodinná Pouta" לאחר סיום הסדרה והופקה במשותף עם אולפני Etamp.
## קישורים חיצוניים

## הערות שוליים

קטגוריה:ערכים שבהם תבנית אתר רשמי אינה מתאימה להוספה אוטומטית
קטגוריה:אופרות סבון
קטגוריה:סרטים צ'כים
ג'רמי שאדה

**ג'רמי שאדה** (באנגלית: Jeremy Shada נולד ב-21 בינואר 1997) הוא שחקן, מוזיקאי, מדבב וזמר אמריקאי. הוא ידוע בעיקר בזכות דיבובו את קולו של פין בסדרה הרפתקאות פין וג'ייק וכן את קולו של לאנס בסדרה וולטרון: המגן האגדי.

## חיים וקריירה
שאדה החל לשחק בגיל שבע, זמן קצר לאחר שעבר ללוס אנג'לס עם משפחתו. הוא קיבל השראה לפעול על ידי אחיו הגדול, השחקן זאק שאדה.

שאדה הופיעה לראשונה בפרסומות. בהמשך, הוא החל להיבחן למשחק קול ולהצגות תיאטרליות, כשהוא מקבל עצות מסוכן קריינות. תפקידו הראשון בלייב אקשן תיאטרלי היה כקורט דיאמונד הצעיר ב"אין חוקים".

מאז הוא הופיע בתפקידי לייב אקשן ומדבבים נוספים, כגון גילום דמותו של צ'ארלי פייס הצעיר בפלאשבקים ילדותיים ב*"אבודים"*

בשנת 2009, הסוכן של ג'רמי שאדה פנה אליו עם הרעיון של אודישן לתפקיד פין ב"הרפתקאות פין וג'ייק"; אחיו זאק היה הקול המקורי של פין בפרק הפיילוט של "הרפתקאות פין וג'ייק" שלוש שנים קודם לכן. לאחר שצפה בפיילוט ביוטיוב, שאדה התאים את קולו לקולו של אחיו באודישנים עם יוצר *[[Adventure Time]]* פנדלטון וורד ומפיקי הסדרה, מה שזיכה אותו בתפקיד.

בשנת 2012, שאדה הצטרף לצוות השחקנים של סדרת המערכונים-קומדיה של ניק קנון, *Incredible Crew*. ביוני 2012, כדי לקדם את הקרנת הבכורה של "Incredible Crew" ב-2013, Cartoon Network שחררה קליפ ראפ בשם "Running Errands with My Mom" ובו שאדה מבצעת ועושה ראפ למילים. הסרטון זכה מאז ליותר ממיליון צפיות. בגלל לוח המשחקים שלו, שאדה עבר חינוך ביתי. בתשובה לשאלות המעריצים בדף הפייסבוק שלו, שאדה ציין כי הוא סיים את לימודיו בתיכון בתחילת מאי 2013.

יחד עם אחיו זאק, שאדה הוא חבר בלהקת הפופ-פאנק Make Out Monday, שהוקמה בשנת 2014. הלהקה הופיעה בקומיק-קון בסן דייגו בשנת 2014.

ב-8 במרץ 2020 התחתן שאדה עם קרולין רולנד, רקדנית להקה בבלט לוס אנג'לס.

## קישורים חיצוניים

## הערות שוליים

קטגוריה:שחקני קולנוע וטלוויזיה אמריקאים
קטגוריה:שחקנים ילדים אמריקאים
קטגוריה:מדבבים אמריקאים
קטגוריה:זמרים אמריקאים
קטגוריה:מוזיקאים אמריקאים
קטגוריה:בסיסטים אמריקאים
קטגוריה:אמריקאים שנולדו ב-1997
סעדיה אזנקוט

רבי **סעדיה אָזַנְקוֹט** היה פילולוג, משורר, מתרגם ומזרחן מיהדות מרוקו. פעל במרקש שבמרוקו ובאמסטרדם שבהולנד, במחצית הראשונה של המאה ה-17.

## חייו ופועלו
ממוזער|המזרחן יוהאן היינריך הוטינגר, תלמידו של רבי סעדיה לספרות עברית
רבי סעדיה נולד לאביו רבי לוי בעיר מרקש שבמרוקו. בשלב מסוים בחייו הוא היגר להולנד והתיישב בעיר אמסטרדם. הוא היה למורו של המזרחן יוהאן היינריך הוטינגר  לספרות עברית. הוטינגר העיד כי על ידי מכתביו של רבי סעדיה הוא התעורר ללמוד שפות שמיות. מתשרי ועד סוף טבת ה'ת"ה (1645) הוא שקד בישיבה הגדולה בליידן על תמלול הספר "מורה הנבוכים" שבשפה ערבית לכתב ערבי, עבור המזרחן יעקובוס גוליוס . בסיום החיבור הוא כתב לכבוד המלאכה שיר בעברית עם אקרוסטיכון של שמו. הוא תרגם לערבית בכתב ערבי את הספרים בראשית, תהילים ודניאל, עבור חכם בשם ג'ון פאגר. עבור חכם בשם הארן פאג'ט הוא תרגם מספר יצירות של סופרים ערבים לעברית, אותן כלל בקובץ אחד ולו הוא נתן את השם "עץ המוסר מדבר הערבים". בשנת ה'ת"ז (1646/1647) הוא הדפיס באמסטרדם פרפרזה לסיפור מגילת אסתר בשיר וחרוז עם אקרוסטיכון, תחת השם "אגרת הפורים".

## ראו גם
* אזנקוט
* קהילת יהודי מרקש
* הקהילה היהודית באמסטרדם

## לקריאה נוספת
* אליקים גוטהולד וייל, ערך על רבי סעדיה ב: **[[אנציקלופדיה יודאיקה (אשכול)|אשכול: אנציקלופדיה ישראלית]]** כרך ב, עמ' 56, ברלין, 1932
* דויד דורון, "על תרגום שלושה ספרי מקרא לערבית בהולנד בידי יהודי ממראכש; מסורת ושינוי; דברי מבוא ועיון בכתיב ובפונוטיקה." בתוך: יהושע בלאו ודויד דורון (עורכים), **מסורת ושינוי בתרבות הערבית-היהודית של ימי הביניים**, עמ' 103–118, ירושלים, תש"ס

## קישורים חיצוניים
* 
* 

קטגוריה:מרקש: רבנים
קטגוריה:אמסטרדם: רבנים
קטגוריה:מתרגמים מעברית לערבית
קטגוריה:מתרגמים מערבית לעברית
קטגוריה:בלשנים ולשונאים יהודים מרוקאים
קטגוריה:משוררים יהודים מרוקאים
קטגוריה:מזרחנים יהודים
קטגוריה:ילידי 1629
רועית פלדנקרייז

**רועית פלדנקרייז** (נולדה ב-1980) היא זמרת סופרן ומנצחת ישראלית.

## קריירה
פלדנקרייז החלה דרכה המוזיקלית בתיכון כבוגרת המגמה למוזיקה ולימודי תיאטרון. למדה לנגן על חליל צד, קלרינט ופסנתר. היא בוגרת אוניברסיטת תל אביב ובעלת תואר שני בניצוח תזמורתי מבית הספר למוזיקה ע"ש בוכמן-מהטה, שם למדה אצל יואב תלמי ומנדי רודן. מנצחים נוספים איתם למדה כוללים את נעם שריף, ז'ולט נאג', אבי אוסטרובסקי, זאב דורמן, מנפרד הונק ויוליאן רחלין.

שרה בהרכבים שונים בארץ ביניהם: אנסמבל סירנות, א-קפלה, אנסמבל זמרי מורן ועוד, עמם הופיעה בקונצרטים רבים בפסטיבלים בישראל ומחוצה לה. שרה באופן קבוע במקהלת זמרי פילהרמוניה ובהפקות האופרה הישראלית החדשה. הופיעה כסולנית בפסטיבל אבו גוש עם הרכב "זמרי קולגיום" בניהולו של אבנר איתי.

פלדנקרייז זכתה בפרס בתחרות הניצוח הקלאסית של לונדון (2014). שימשה במשך שמונה שנים כמייסדת ומנהלת מוזיקלית של תזמורת המושבות, (2011 - 2019), ותחתיה ביצעה התזמורת באופן קבוע סדרות קונצרטים משפחתיות לקידום מוזיקה קלאסית לנוער בסיכון וקונצרטי צדקה שנתיים עם סולנים צעירים.

בשנת 2019 עברה לברצלונה עם משפחתה, שם היא מנצחת שותפה עם התזמורת הסימפונית הקטלונית של ברצלונה ומנצחת אורחת עם תזמורות רבות בספרד ובאירופה.

כמנצחת בינלאומית, ניצחה על התזמורת הפילהרמונית של מונטווידאו (אורוגוואי) עם זמרת הסופרן סיון רותם והצ'לנית וירג'יניה אלדו, על התזמורת הפילהרמונית זקטקס (מקסיקו) עם הפסנתרנית טיפאני פון, על התזמורת הפילהרמונית קמפניה בנאפולי (איטליה) עם זמרת הסופרן לואנה לומברדי, על התזמורת הסימפונית של לונדון (בריטניה) עם הפסנתרן ג'ייסון גילהם, התזמורת הסימפונית של הקונגרס הלאומי של פרגוואי עם החלילנית אדריאנה אקינו נבארו, ועל התזמורת הקאמרית של מומבאי (הודו) עם הכנרת הדר רימון. בין היתר הוזמנה לנצח במקסיקו, קפריסין ועוד.

בישראל פלדנקרייז מנצחת בקביעות על תזמורת נתניה הקאמרית הקיבוצית, תזמורת סימפונט רעננה, הסינפונייטה הישראלית באר שבע, תזמורת הקמפוס, התזמורת הסימפונית ע"ש קרטר, התזמורת הקאמרית הישראלית ועוד. פלדנקרייז יוצרת תוכניות מוזיקה לילדים וקונצרטים בינתחומיים מיוחדים.

## קישורים חיצוניים
* 
 
* "אין כל סיבה שאישה לא תנצח על תזמורת", באתר בלינקר

## הערות שוליים

קטגוריה:בוגרות אוניברסיטת תל אביב
קטגוריה:בוגרי אוניברסיטת תל אביב
קטגוריה:זמרות סופרן ישראליות
קטגוריה:מנצחות ישראליות
קטגוריה:מנצחים ישראלים
קטגוריה:ישראליות שנולדו ב-1980
קטגוריה:ישראלים שנולדו ב-1980
פרס הווידאו קליפים של MTV לקליפ הארוך הטוב ביותר

**[[פרסי הווידאו קליפים של MTV|פרס הווידאו קליפים של MTV]] לקליפ הארוך הטוב ביותר** הוענק לראשונה בשנת 1991. הוא הוענק שוב בשנת 2016 כ**קליפ פורץ דרך ארוך** ובשנת 2022 תחת השם המקורי.

## זוכים ומועמדים

## שיאני זכיות ומועמדויות
### מועמדויות
* **2 מועמדויות:** מדונה

## הערות שוליים

קטגוריה:ערכים שבהם תבנית אתר רשמי אינה מתאימה להוספה אוטומטית
קטגוריה:פרסי הווידאו קליפים של MTV
פרס הווידאו קליפים של MTV לבימוי הטוב ביותר

**פרס הווידאו קליפים של MTV לבימוי הטוב ביותר** הוא פרס המוענק לאמן, למנהל האמן ולבמאי הקליפ. מ-1984 עד 2006, שמו המלא של הפרס היה **הבימוי הטוב ביותר הקליפ**, ובשנת 2007 שונה שמו לזמן קצר ל**במאי הטוב ביותר**. הקטגוריה קיבלה את שמה הנוכחי בשנת 2008. שיאני הזכיות הם ספייק ג'ונז ודייוויד פינצ'ר עם שלושה זכיות כל אחד, אם כי אחת מהזכיות של ג'ונז עומדת לזכות כ"קבוצת הריקודים הקהילתית של טורנס".

שיאן המועמדויות בקטגוריה הוא דייוויד פינצ'ר עם שמונה מועמדויות. שבע מהמועמדויות של פינצ'ר הושגו בטווח של שלוש שנים (1989–1991), שכן הוא היה מועמד שלוש פעמים הן ב-1989 והן ב-1990. המועמדות האחרונה של פינצ'ר (וזכייתו) התרחשה יותר מעשרים שנה מאוחר יותר בשנת 2013 על "Suit & Tie" של ג'סטין טימברלייק. אחריו דייב מאיירס עם שבע מועמדויות ופרנסיס לורנס עם שש. הייפ ויליאמס הוא הבמאי עם הכי הרבה מועמדויות ללא זכיות עם כחמש.

הזמרת שהקליפים שלה הם שיאני הזכיות היא מדונה, היא גרפה 3 זכיות. עם זאת, הקליפים של אמינם קיבלו הכי הרבה מועמדויות עם שבע.

שישה אמנים זכו בפרס בקטגוריה זו על עבודתם בבימוי בקליפים שלהם: ג'ורג' מייקל, בק, אריקה באדו, אדם יאוך מהביסטי בויז, קנדריק לאמאר, טיילור סוויפט וליל נאז X. תשעה אמנים נוספים היו מועמדים על עבודתם בבימוי קליפים: באסטה ריימס, מיסי אליוט, כריסטינה אגילרה, ג'ארד לטו, ראיין לואיס, ברונו מארס, בילי אייליש, טיילר, דה קריאייטור (כוולף היילי), וטראוויס סקוט.

## זוכים ומועמדים

## הערות שוליים

*
קטגוריה:ערכים שבהם תבנית אתר רשמי אינה מתאימה להוספה אוטומטית
קטגוריה:פרסי הווידאו קליפים של MTV
וילי וינסנט

**וילי ג'וזף וינסנט** (באנגלית: **Willy Jozef Vincent**; נולד ב-18 בנובמבר 1966) הוא כדורגלן עבר מאוריציאני ששיחק בעמדת החלוץ.

## קריירה
וינסנט התחיל את הקריירה שלו בקבוצת הכדורגל המקומית בפייר בריגייד בו-בסין המאוריציאנית. בקיץ  חתם ברויאל אנטוורפן מליגת העל הבלגית. ב-15 בפברואר 1992 ערך את הופעת הבכורה שלו בקבוצה בהפסד 8-2 לבירסחוט בו גם הבקיע את שער הבכורה שלו בקבוצה.

בקיץ  הושאל להפועל בית שאן מהליגה הראשונה בישראל, במדיה רשם 15 הופעות וכבש שער אחד. בסיום העונה, חזר לאנטוורפן ובקיץ  חזר לקדנציה שנייה במועדון, אך שוחרר ממנו כעבור שלושה משחקים.

בהמשך הקריירה שיחק גם בברכם ספורט, אורודנברך-ארסחוט וסחוטן. בשנת  פרש מכדורגל בגיל 38.

ב-28 במרץ 1987 ערך את הופעת הבכורה שלו בנבחרת מאוריציוס בתיקו 0-0 נגד . ב-2 באוקטובר 1988 הבקיע את שער הבכורה שלו בנבחרת בניצחון 0-3 נגד .

## קישורים חיצוניים

קטגוריה:כדורגלנים מאוריציאנים
קטגוריה:קשרי כדורגל מאוריציאנים
קטגוריה:חלוצי כדורגל מאוריציאנים
קטגוריה:כדורגלני רויאל אנטוורפן
קטגוריה:כדורגלני הפועל בית שאן
קטגוריה:כדורגלנים זרים בישראל
קטגוריה:כדורגלני נבחרת מאוריציוס
קטגוריה:ספורטאים זרים בבלגיה
קטגוריה:ספורטאים זרים בישראל
קטגוריה:ילידי 1966
ארז אסקל

**ארז אסקל** (נולד ב-1977) הוא קצין צה"ל במילואים בדרגת תת-אלוף. שימש ראש מנהלת הטרנספורמציה הדיגיטלית ומפקד יחידה 9900 באגף המודיעין. באוקטובר 2025 מונה לראש המטה הלאומי לבינה מלאכותית במשרד ראש הממשלה.

## ביוגרפיה
אסקל התגייס לצה"ל בשנת 1996, שובץ בחטיבת הנח"ל והתקבל לפלנ"ט נח"ל. עבר מסלול הכשרה כלוחם, קורס מ"כים חי"ר וקורס קציני חי"ר. בסיום הקורס שב לפלנ"ט, מונה למפקד צוות ולקח חלק בלחימה בדרום לבנון.

בשנים 2005 עד 2013 שירת בחיל האוויר במגוון תפקידים בלהק המודיעין ובהם בתחום איראן. ב-2013 מונה לראש ענף בזירה הצפון-מזרחית (זיצ"מ) של חטיבת המחקר. ב-2015 מונה לקצין המודיעין של אוגדת יהודה ושומרון. ב-2017 מונה לראש הזירה הצפון-מזרחית בחטיבת המחקר.

ב-2019 מונה למפקד יחידה 9900. במהלך תפקידו הועלה באוגוסט 2021 לדרגת תת-אלוף. ב-2023 החל בתפקיד ראש מנהלת הטרנספורמציה הדיגיטלית.

באוקטובר 2025 מונה לראש מטה הבינה המלאכותית (AI) הלאומי, במשרד ראש הממשלה. 

אסקל נשוי ואב לארבעה. הוא בעל תואר ראשון במשפטים מהקריה האקדמית אונו ותואר שני בלימודי המזרח התיכון מאוניברסיטת תל אביב.

## קישורים חיצוניים

*ארז אסקל בכנס Geoint360 

## הערות שוליים

קטגוריה:מפקדי יחידה 9900
קטגוריה:חיילי חטיבת המחקר
קטגוריה:בוגרי הקריה האקדמית אונו
קטגוריה:בוגרי אוניברסיטת תל אביב
קטגוריה:ישראלים שנולדו ב-1977
חאלד אדנון

**עבדול חאלד אקיולה אדנון** (בצרפתית: **Abdoul Khaled Akiola Adénon**; נולד ב-28 ביוני 1985) הוא כדורגלן בניני המשחק בעמדת הבלם.

## קריירת מועדונים
אדנון נולד באללה שבבנין, אולם התחיל לשחק כדורגל במימוסאס מחוף השנהב. בשנת  חתם בלה מאן. תחילה, הצטרף לקבוצת המילואים של המועדון וב-19 באוקטובר 2008 ערך את הופעת הבכורה שלו בקבוצה הבוגרת במשחק הליגה נגד נאנסי. בקיץ  הושאל לבסטיה מהליגה הצרפתית השנייה במדיה שיחק עונה אחת שבסיומה הצטרף לקבוצה הבוגרת של לה מאן.

ביולי  חתם בלוצ'ון אליה הגיע בהעברה חופשית לאחר התפרקותה של לה מאן. שנה לאחר מכן, חתם באמיין מהליגה השלישית.

ביולי  חתם לשנתיים באל-ווחדה מכה מליגת העל הסעודית, אולם שוחרר ממנה בפברואר .

ביולי  חזר לצרפת ושיחק באבראנש.

ב-16 באוגוסט 2021 הוא חתם בדוקסה קטוקופיאס מליגת העל הקפריסאית.

## קריירה בינלאומית
ב-3 בספטמבר 2006 ערך את הופעת הבכורה שלו בנבחרת בנין בהפסד 2-1 ל. ב-7 בספטמבר 2008 הבקיע את שער הבכורה שלו בנבחרת בניצחון 2-3 נגד .

ב-10 ביוני 2012, אדנון תקף שופט במהלך משחק במסגרת מוקדמות מונדיאל 2014 נגד . עקב כך, פיפ"א השעתה אותו ממשחק כדורגל בכל המסגרת למשך שנה, עוונש שנכנס לתוקפו בעונת .

אדנון השתתף עם הנבחרת 3 פעמים בגביע אפריקה לאומות.

## קישורים חיצוניים

קטגוריה:כדורגלנים בנינים
קטגוריה:בלמי כדורגל בנינים
קטגוריה:קשרי כדורגל בנינים
קטגוריה:כדורגלני מימוסאס
קטגוריה:כדורגלני לה מאן
קטגוריה:כדורגלני בסטיה
קטגוריה:כדורגלני אמיין
קטגוריה:כדורגלני אל-וחדה (מכה)
קטגוריה:כדורגלני דוקסה קאטוקופיה
קטגוריה:כדורגלני נבחרת בנין
קטגוריה:כדורגלני גביע אפריקה לאומות 2008
קטגוריה:כדורגלני גביע אפריקה לאומות 2010
קטגוריה:כדורגלני גביע אפריקה לאומות 2019
קטגוריה:ספורטאים זרים בצרפת
קטגוריה:ספורטאים זרים בערב הסעודית
קטגוריה:ספורטאים זרים בקפריסין
קטגוריה:בנינים שנולדו ב-1985
פואט אוקטאי

**פואט אוקטא**י (נולד ב-1964) הוא פוליטיקאי טורקי המשמש כסגן נשיא טורקיה, רג'פ טאיפ ארדואן, מאז 10 ביולי 2018.

## ראשית חייו
אוקטאי נולד ב-1964 לעומר ושאזייה. למד תעשייה וניהול באוניברסיטת צ'וקורובה. לאחר שסיים את לימודיו, ב-1985, החל לעבוד באוניברסיטה כעוזר מחקר. ב-1990 הוא סיים תואר שני באוניברסיטת המדינה של ויין בדטרויט בהנדסת עסקים וייצור, וכן תואר דוקטור בהנדסת תעשייה. בהיותו בארצות הברית, הוא התמחה בתחומי הנדסת רכב ותקשורת.

## קריירה
בזמן המשבר הכלכלי של 2001, אוקטאי היה מעורב בתפקידי ניהול משברים בד בבד עם כהונתו כראש המחלקה לניהול וסגן דיקן באוניברסיטת בייקנט. לצד הקריירה האקדמית שלו, אוקטאי שימש גם כיועץ לעסקים, הן בבעלות המדינה והן לעסקים פרטיים, וכיהן בתפקידים של מנהל כללי, סגן נשיא וחבר דירקטוריון עבור רבים מהם.

שימש כסגן המנהל הכללי האחראי על תכנון אסטרטגי ופיתוח עסקי, תכנון ייצור וטכנולוגיית מידע וכן מכירות ושיווק בטורקיש איירליינס בין השנים 2008 ל-2012. שימש גם כחבר מועצת המנהלים של התעשייה האווירית הטורקית, וכסגן נשיא טורק טלקום.

בין 2012 ל-2016, הוא כיהן כנשיא הוועדה לניהול אסונות וחירום. במהלך כהונתו גיבש כמה הסכמים בתחום ניהול סיכונים ומשברים עם מדינות נוספות מטעם ממשלת טורקיה.

לאחר מינויו של בינאלי ילדרים לראש ממשלת טורקיה, אוקטאי מונה לתת-מזכירו. הוא החל לכהן ב-18 ביוני 2016.

הוא היה חלק מההתנגדות הדיפלומטית העיקרית לניסיון ההפיכה בטורקיה ב-15 ביולי 2016. במהלך מבצע מגן הפרת ומבצע ענף זית, שבוצעו על ידי טורקיה, שימש אוקטאי בתפקיד מתאם בין מספר מוסדות ביורוקרטיים שהיו מעורבים במבצעים.

### כסגן הנשיא
לאחר ביטול ראשות הממשלה בטורקיה, ואיחודה עם נשיאות טורקיה, הונוצר התפקיד "סגן הנשיא", שנבחר על ידי הנשיא.

בבחירות הכלליות, שהתקיימו בשנת 2018, זכה רג'פ טאיפ ארדואן במרב הקולות, והתמנה לנשיא טורקיה. עם הכרזת הממשלה החדשה בראשותו, ב-9 ביולי 2018, מונה אוקטאי לסגן הראשון של נשיא טורקיה. הוא הושבע למחרת.

## חיים אישיים
אוקטאי נשוי להומיירה שאהין ואב לאחת.

## קישורים חיצוניים

* 

## הערות שוליים

קטגוריה:פוליטיקאים טורקים
קטגוריה:בוגרי אוניברסיטת המדינה של ויין
קטגוריה:טורקים שנולדו ב-1964
זאב וולף נוסנבוים

**הרב זאב וולף נוסנבוים** (תרל"ז, 1877 - תש"ג, 1943) היה רבה של דרוהוביטש שבמזרח גליציה (כיום מערב אוקראינה). מחבר שו"ת **זיו הלבנון**. נספה בשואה עם בני קהילתו.
## ביוגרפיה
נולד בסטרי שבגליציה המזרחית, במחוז לבוב (כיום מערב אוקראינה) לאימו עטיל בת רבי אברהם אבלי רייצס, ולאביו ר' דוד שהיה נכדם של הרב אריה לייב הלר בעל קצות החושן והרב יום טוב ליפמן הלר בעל ה'תוספות יום טוב'. עוד מנעוריו ניכר בכישרונו ונקרא 'העילוי מסטרי'. היה מגדולי תלמידיו של הרב אריה לייבוש הורוביץ, שגם הסמיכו להוראה. הרב נוסנבוים נסמך לרבנות גם על ידי המהרש"ם והרב יצחק שמלקיש בעל ה'בית יצחק'.

נשא לאישה את שרה בת הרב יוסף פנצר מחבר הספר 'פרי יוסף' וראב"ד דרוהוביטש שבמזרח גליציה, סמוך לסטרי. בתרס"ז (1907) נבחר כדיין ומורה צדק לסייע לחמיו. משנת תרע"ט (1919) שימש ראב"ד בעיר כממלא מקום חמיו. מחשובי הפוסקים בגליציה. ראש חסידי טשורטקוס בעירו, ומראשי אגודת ישראל בגליציה המזרחית. כמו כן היה חבר בוועדה הרוחנית של ישיבת חכמי לובלין.

### הירצחו בשואה
רבי זאב וולף נוסנבוים ניספה בשואה עם קהילתו ומשפחתו בשנת תש”ג (1943). בספר הזיכרון לדרוהוביץ, בוריסלב והסביבה, מובא תיאורה של רבקה שפירא על מותו של הרב נוסנבוים ובני הקהילה:

## משפחתו
חתנו הוא הרב שמעון גבל, מחבר הספר ‘שם משמעון – כלי הגולה’, כיהן ברבנות ברעזיב וקאטוביץ. לאחר נדודים ועינויים קשים בסיביר הגיע לבוכרה על גבול איראן. משם היגר לארה”ב וכיהן שם בקהילת 'כנסת ישראל' ברונקס. בזקנותו עלה לארץ ישראל ונהרג בתאונת דרכים בירושלים בכ”ד בניסן תשמ”ו.

## ספריו
* 
*
* **ארז לבנון** (1939) הכולל את דרשתו ממעמד סיום הש”ס העולמי מהדף היומי וגמר כתיבת ספר תורה בישיבת חכמי לובלין

## קישורים חיצוניים
* על הרב זאב וולף נוסנבוים, באתר תורתך לא שכחתי

קטגוריה:רבנים גליציאנים
קטגוריה:רבנים חסידים
קטגוריה:דרוהוביץ': רבנים
קטגוריה:חסידי צ'ורטקוב
קטגוריה:רבני ישיבת חכמי לובלין
קטגוריה:יהודים בשואה: פולין
קטגוריה:רבנים שנספו בשואה
קטגוריה:מחברי ספרי שו"ת
יהודה בלנגה

**יהודה** (**אוּדי**) **בלנגה** (נולד ב-1977) הוא חוקר ומרצה במחלקה ללימודי המזרח התיכון באוניברסיטת בר-אילן. כיהן כחבר בוועד המנהל של האגודה הישראלית ללימודי המזרח התיכון והאסלאם (אילמ"א) וכחוקר אורח במרכז משה דיין לחקר המזרח התיכון ואפריקה של אוניברסיטת תל אביב. בלנגה הוא חוקר ופרשן מוכר במיוחד בנושאי סוריה, מצרים ויחסי המעצמות למזרח התיכון. כותב טורים באתרי החדשות ynet ומקור ראשון ובשנת 2020 הוציא את הספר "ארצות הברית, ישראל ומצרים: דיפלומטיה בצל ההתשה, 1969-70".

## ביוגרפיה
נולד בשנת 1977 ובשנת 1999 החל את לימודיו האקדמיים באוניברסיטת בר-אילן, בשנת 2002 סיים את לימודי תואר ראשון בהיסטוריה של המזרח התיכון ומדעי המדינה ובשנת 2007 סיים תואר שלישי בהיסטוריה של המזרח התיכון.

בשנת 2015 סיים את הפוסט-דוקטורט שלו בלימודי המזרח התיכון במרכז משה דיין לחקר המזרח התיכון ואפריקה של אוניברסיטת תל אביב.

החל משנת 2012 החל לכתוב טורי פרשנות על המזרח התיכון באתרי החדשות ynet ומקור ראשון.

בשנת 2020 הוציא את ספרו "ארצות הברית, ישראל ומצרים: דיפלומטיה בצל ההתשה, 1969-70", העוסק במלחמת ההתשה וחוקר את האינטרסים של המדינות המעורבות.

החל מינואר 2021, משתתף בסדרה התיעודית "אויבים" בהפקת כאן 11, בתור מומחה לסוריה ולמצרים.

## חיים אישיים
משנת 2003 נשוי לאיה, ואב לשלושה ילדים.

החל משנת 2009 מתאמן בקרב מגע (בשיטת קרב מגן ישראלי - קמ"י) ובשנת 2013 קיבל חגורה שחורה. בנוסף, בלנגה הוא בעל חגורה כחולה בטאקוונדו, ובשנת 2000 היה סגן אלוף הארץ לבוגרים בענף זה. מתאמן כיום ב-MMA, בדגש על ג'יו-ג'יטסו ברזילאי.

## פרסים והישגים
בשנת 2004 קיבל את פרס הרקטור לתלמידי מחקר מצטיינים ובהמשך גם פרס "מלגת הנשיא" לדוקטורנטים מצטיינים מטעם אוניברסיטת בר-אילן.

בשנת 2014 נכלל ברשימת "105 הצעירים המבטיחים של הציונות הדתית" של המגזין "מוצש".

## מחקריו
מחקריו מתמקדים במשטר, בצבא ובחברה של מצרים וסוריה, וכן במעורבות הצבאית והפוליטית של שתי המעצמות הגדולות, ארצות הברית וברית המועצות, במזרח התיכון. כמו כן, מאז 2015 הוא החל לחקור את השפעות הפוליטיות והחברתיות של הכדורגל במזרח התיכון. מלבד מספר רב של מאמרים בכתבי עת, בלנגה הוציא לאור ספר אחד, והשתתף בכתיבתם של שני ספרים בתחום מחקריו.

### ספריו
*Yehuda U. Blanga, The US, Israel, and Egypt: Diplomacy in the Shadow of Attrition, 1969-1970 (New-York: Routledge, 2020).

### פרקים בספרים
* יהודה א. בלנגה, "בצילן של הפירמידות: יחסי ישראל-ארצות הברית בין 1969–1973 על רקע הסכסוך המצרי-ישראלי", מתוך מיכאל מ. לסקר ורונן יצחק (עורכים), אתגרים ביטחוניים ומדיניים במבחן המציאות (רמת-גן: אוניברסיטת בר-אילן, תשע"ג), עמ' 383–424.
* Yehuda U. Blanga, “Vulters over the Nile: US-Egypt Relations between Hosni Mubarak to Abdel-Fatteh al-Sisi”, in Efraim Inbar and Jonathan Rynhold (eds.), US Foreign Policy and Global Standing in the 21th Century (New York: Routledge, 2016), pp. 230–247.

## קישורים חיצוניים

* 
* 
* מאמרי יהודה בלנגה, באתר Academia.edu
* 
* 
* 
* 
* בר-דעת: הפודקאסט של בר-אילן, "כדורגל בעולם הערבי פרק 1#: איך הכול התחיל - ד"ר אודי בלנגה. https://open.spotify.com/episode/0Z1FZq7yt68qZeRAGGaqmo?si=oMKAL5x0TH2OujVKmnNPkw&nd=1
* 

## ביאורים

## הערות שוליים

קטגוריה:היסטוריונים של המזרח התיכון
קטגוריה:היסטוריונים ישראלים
קטגוריה:בעלי תואר דוקטור מאוניברסיטת בר-אילן
קטגוריה:סגל אוניברסיטת בר-אילן: המזרח התיכון
קטגוריה:אמני לחימה ישראלים
קטגוריה:לוחמי טאקוונדו ישראלים
קטגוריה:בוגרי אוניברסיטת בר-אילן
קטגוריה:ישראלים שנולדו ב-1977
תומאס ואקלי

**תומאס ואקלי** (באנגלית: **Thomas Wakley**; 11 ביולי 1795 – 16 במאי 1862) היה מנתח, פעיל חברתי, חוקר מקרי מוות, העורך והמייסד של כתב העת לאנסט וחבר הפרלמנט הבריטי.

## ביוגרפיה
### ילדות
ואקלי נולד בממברי, מחוז דבון, אנגליה, לאיכר מצליח בשם הנרי ולאשתו מארי, תומאס היה הילד הצעיר ביותר מבין 11 ילדים. הוא למד בבית הספר בצ'ארד. בגיל 15 ואקלי היה מועסק כמתלמד אצל רוקח ולאחר מכן אצל מנתח, כמו כן בנערותו עסק באגרוף.

### המסע להודו
ב-7 במרץ 1807 הצטרף ואקלי בן ה-11, למסע שייט לכלכולתה בתור נער סיפון תחת פיקודו של קפטן סמואל סמית'. במהלך המסע שערך כ-17 חודשים היה ואקלי עד למקרי טביעה ומוות רבים ובהם מותו של הקפטן במהלך ההפלגה חזרה, בנוסף היה ואקלי עד גם למקרים של הלקאה מה שככל הנראה גרם לו לפעול נגד שיטת ענישה זו בעתיד. המסע הזה נחשב לאחד הגורמים המשפעים ביותר על החלטותיו ופועלו של ואקלי בבגרותו.

### מנתח
בגיל 20 התחיל ללמוד בלונדון בבית החולים סנט תומאס, בגיל 22 הוסמך כחבר בקולג' המלכותי לכירורגים. הוא הקים מרפאה רחוב ריג'נט. באוגוסט 1820 הוצת ביתו והוא עצמו הותקף על ידי אלמונים כנראה על רקע היותו מנתח. ואקלי הגיש תביעת פיצוי לביטוח שהתנגד לשלם פיצוים בטענה שואקלי הצית בעצמו את הבית שלו, הוא ניצח במשפט מול חברת הביטוח.

### לאנסט

בשנת 1823 (בגיל 28) הקים ואקלי, ביחד עם ויליאם קובט, ויליאם לורנס וג'יימס וורדרופ, את כתב העת הרפואי לאנסט.

### חבר פרלמנט
בשנת 1835 נבחר ואקלי לחבר בפרלמנט, תפקיד בו כיהן עד 1852. ואקלי פעל בפרלמנט נגד מס עיתונים ונגד חוקי סעד לעניים ובעד סחר חופשי והלאומיות האירית.

### חוקר מקרי מוות
בשנת 1839 התמנה לחוקר מקרי המוות של מערב מידלסקס. בהתאם לעמדתו הוא חקר כל מקרה מוות פתאומי, כוול מוות פתאומי שנעשה בזמן מעצר משטרתי. במשך השנים הוא ביצע במסגרת תפקידו בין 25,000 ל-30,000 נתיחות.

## חיים אישיים
בגיל 25 התחתן ואקלי עם אליזבת גודצ'יילד, נולדו להם שלושה בנים ובת שמתה בצעירותה. בנו הבכור, הנרי, היה עורך דין וסגנו של אביו בתפקידו כחוקר מקרי מוות. שני בניו האחרים, ג'יימס הצעיר ותומאס, היו עורכים של הלאנסט.

## מותו
ואקלי מת ב־1862 בעקבות דימום ריאתי , לאחר נפילה מסירה. בעשור שלפני מותו סבל ככל הנראה משחפת. הלווייתו הייתה פרטית והשתתפו בה רק בני משפחה וחברים קרובים. ואקלי נקבר בקטקומבות של בית הקברות קנסל גרין באנגליה, לצד אשתו אליזבת, שמתה שלוש שנים קודם לכן.

## הנצחה
מחוץ לביתו של ואקלי שבכיכר דפורד  נתלה שלט כחול. ישנם שלטים לזכרו במספר מקומות נוספים, בהם מקום הולדתו.

## קישורים חיצוניים

* תמלול דיוניו של ואקלי בפרלמנט הבריטי

## הערות שוליים

קטגוריה:כירורגים
קטגוריה:חברי פרלמנט בריטים
קטגוריה:מונצחים בשלט כחול של ארגון המורשת האנגלית
קטגוריה:בריטים שנולדו ב-1795
קטגוריה:בריטים שנפטרו ב-1862
עונת 1986/1987 בליגת המשנה ההולנדית

**עונת 1986/1987 בליגת המשנה ההולנדית** הייתה העונה ה-31 של ליגת המשנה ההולנדית, שהיא הליגה ההולנדית השנייה.
בסיום עונה זו, פולנדם, וילם II וDS79 העפילו לליגה הראשונה.

## מבנה
על ניצחון הוענקו 2 נקודות ועל תיקו נקודה בודדת. הליגה כללה 19 קבוצות, 16 ששיחקו בעונה הקודמת בליגה, אליהן הצטרפו, היורדות מליגת העל, ניימכן, הראקלס אלמלו ומאסטריכט. ששיחקו ביניהן במשך 2 סיבובים בני 18 משחקים כל אחד - 36 מחזורים בסה"כ. בסיומם הקבוצות במקומות 1 ו-2 העפילו לליגה הראשונה. הקבוצות שהעפילו לפלייאוף הדירוג התמודדו בבית פנימי והמנצחת העפילה לליגה הראשונה.

## טבלת הליגה

### פלייאוף הדירוג
*הליגה חולקה ל-4 סבבי דירוג, סבב 1 בן 9 מש', סבב 2 בן 9 מש' סבב 3 בן 9 מש' וסבב 4 בן 9 משחקים כ-36 משחקים בסך הכול. בסיום כל סבב המדורגת ראשונה קיבלה כרטיס לפלייאוף הדירוג.

קטגוריה:עונות בליגת המשנה ההולנדית
קטגוריה:תחרויות כדורגל ב-1986
קטגוריה:תחרויות כדורגל ב-1987
נקודת סנטה קרוז

**נקודת סנטה קרוז** או **סנטה קרוז פוינט** (באנגלית: **Santa Cruz Point**) המכונה גם **סלע ספנסר** או **ספנסר בלאף** (באנגלית: **Spencer Bluff**) היא לשון יבשה סלעית המהווה את הקצה המזרחי של האי גריניץ' באיי שטלנד הדרומיים, שבאנטארקטיקה.

כמו כן לשון היבשה מהווה את הצד הדרום-מערבי של פתחו של מצר אינגליש.

רכס בוגדאן מתנשא מעל נקודת סנטה קרוז, ממערב לה.

נקודת סנטה קרוז ממוקמת 6.35 קילומטרים דרומית-מזרחית לנקודת אש;

נקודת סנטה קרוז ממוקמת 4.9 קילומטרים צפונית - מזרחית לנקודת פורט;

נקודת סנטה קרוז ממוקמת 6.53 קילומטרים מדרום לנקודת ברון שבאי רוברטס;

נקודת סנטה קרוז ממוקמת 5 קילומטרים דרום - מערבית מנקודת אדוראדס שבאי רוברט.

## היסטוריה
### מיפוי הנקודה

נקודת סנטה קרוז מופתה לראשונה על ידי סוקרים בריטיים בשנת 1968, ולאחר מכן על ידי סוקרים צ'ילאניים בשנת 1971, ועל ידי סוקרים ארגנטינאיים בשנת 1980, ועל ידי סוקרים בולגרים בשנת 2005 וכן בשנת 2009.

### מקור השם

שם הנקודה מופיע לראשונה במפה ארגנטינאית משנת 1949.

הנקודה נקראת על שם הספינה הארגנטינאית סנטה קרוז (Santa Cruz), אשר הפליגה בין איי שטלנד הדרומיים בשנת 1948.

סנטה קרוז
מייקינג אוף

**מייקינג אוף** (מאנגלית: **Making-of** או **Behind-the-scenes**) היא גרסה לסרט או סדרת טלוויזיה או אף לוידאו קליפ אשר מציגה את צוות הצילום וההפקה ולא רק מושאי הצילום הסופיים. מונח זה דומה מעט לגרסת הבמאי, אך איננו קשור לנושא הצילום ולא תמיד נערך בידי הבמאי. לעיתים מתייחסים לצילומים אלה כתת-ז'אנר חדש יחסית בעל אופי תיעודי.

מקור המונח הוא במנהגם של ליצנים להחליף את התלבושות מאחורי הווילונות של הופעות תיאטרון וכן העברה של שאר התפאורה, מה שמתבצע הרחק מעיני הקהל.

צילומי סצנות של מאחורי הקלעים נוצרים בעיקר למען קידום מכירות והפצה של המוצרים ולעיתים היא נצפית רק בכונני בלו-ריי או ב-DVD של אותם סרטים וסדרות. בשנים האחרונות יותר סרטים ותוכניות מציגות את ההפקות והמניעים לכך, להם הם מקדישים זמן מסך קטן יותר, עם זאת במספר מקרים נוצרו סרטים שלמים של מאחורי הקלעים (כדוגמת סרטי שר הטבעות והסרט הארי פוטר: בחזרה להוגוורטס).

במהלך צילומים אלה נראים (לרוב במהלך ראיונות או הקלטות) המפיקים, השחקנים, הצלמים ושאר חברי הצוות בעודם מדברים על ההפקה, על הקשיים ועל הדילמות שהיו בצילום והמשחק, כשלרוב הם נמנעים מחשיפת סודות, ביקורות גלויות על ההפקה ומיחסים שליליים לצוות. מספר צילומי מאחורי הקלעים נוצרו כמעין פרודיות קומיות על הצוות, שאינם מכילים ראיון.

ישנן הופעות מוזיקליות שגם בהן ישנן סצנות ראיונות, אף שהן אינן נחשבות כ"קלעים" רגילים.

ישנם אף מופעי פסטיבלים בהם מקרינים רק סצנות של "מאחורי הקלעים" מיוחדים.

## ראו גם
*גרסת הבמאי

## קישורים חיצוניים

## הערות שוליים

קטגוריה:מונחים בקולנוע
מקספורשטאדט

**מקספורשטאדט** (בגרמנית: **Maxvorstadt**) הוא רובע בעיר מינכן, גרמניה. הרובע הוקם בשנת 1854.

הרובע משתרע על פני 4.3 קמ"ר. נכון לשנת 2022 הכיל הרובע 51,955 תושבים.

## אתרים בולטים
מוקדי עניין בולטים בתחום הרובע:
* מוזיאון ברנדהורסט
* המוזיאון הפליאונטולוגי
* המרכז לתיעוד הנאציזם במינכן
* מוזיאון האמנות המצרית
* הגן הבוטני הישן
* בית הספר הגבוה למוזיקה ולאמנויות הבמה במינכן

## גלריית תמונות

Paläontologisches_Museum_Munich.JPG|המוזיאון הפליאונטולוגי
Alter_Botanischer_Garten_Munich.jpg|הגן הבוטני הישן
Roter_Würfel.jpg|אוניברסיטת מינכן
Sesostris_III_Sphinxkopf.jpg|פסל של מלך מצרים סנוסרת השלישי במוזיאון האמנות המצרית


## ראו גם

קטגוריה:ערכים שבהם תבנית אתר רשמי אינה מתאימה להוספה אוטומטית
קטגוריה:מינכן
פרנץ קוניג

**פרנץ קוניג** (בגרמנית: **Franz König**; 3 באוגוסט 1905 – 13 במרץ 2004), היה ארכיבישוף של הכנסייה הקתולית בווינה וחשמן החל משנת 1958.

## ביוגרפיה
פרנץ קוניג נולד בכפר באוסטריה תחתית הבכור מ-9 ילדי המשפחה. הוא למד בבית ספר קתולי במלק והמשיך לאוניברסיטה האפיפיורית הגרגוריאנית ברומא בה קיבל דוקטורט בפילוסופיה בשנת 1930 ובתאולוגיה בשנת 1936.

במהלך מלחמת העולם השנייה הוא היה מלמד בבית ספר נוצרי בקרמס אן דר דונאו. בשנים 1945–1948 הוא היה חבר סגל של אוניברסיטת וינה ובהמשך במוסד להשכלה נוצרית בזלצבורג עד לשנת 1952.

ביולי 1952 קוניג מונה לבישוף טיטולרי בסנקט פלטן. בשנת 1956 הוא מונה לארכיבישוף של וינה. בשנת 1958 הוא מונה לחשמן על ידי אפיפיור יוחנן העשרים ושלושה. זה היה צעד לא צפוי כי באותה תקופה ממשלת אוסטריה לא הייתה מוכנה להמשך קונקורדט שנחתם על ידי אנגלברט דולפוס. פעילות נמרצת של קוניג אפשרה חתימה הסכם חדש בין הצדדים בשנת 1961.

קוניג היה שותף ל-3 ישיבות קונקלווה בשנים 1963 ו-1978 (פעמיים).

קוניג פעל רבות להמשך פעילות של הכנסייה בארצות הגוש הסובייטי. פעילותו אפשרה לסיים מעצר של ארון מרטון בשנת 1967 לאחר 11 שנים. הוא ביקר מספר פעמים את יוזף מינדסנטי ששהה בשגרירות ארצות הברית בבודפשט החל משנת 1956. בסופו של דבר בשנת 1971 מינדסנטי קיבל אפשרות לעזוב את השגרירות ועבר לווינה. קוניג היה דמות מרכזית בבחירת של יוחנן פאולוס השני לתפקיד.

למרות תמיכתו בבחירת יוחנן פאולוס השני יחסיו עם האפיפיור היו מתוחים ובשנת 1985 קוניג התפטר מתפקיד ארכיבישוף של וינה. המלצתו ליורש לא התקבלה.

בשנת 1990 קוניג היה בין מקימי האקדמיה האירופית למדעים ואומנויות ובשנת 1996 נבחר לחבר אקדמיה זו.

בשנת 1998 אלויזיה סטפינאץ, חברו של קוניג עוד מתקופת הלימודים ברומא מונה לאפיפיור.

קוניג נפטר במהלך שינה ב-13 במרץ 2004. הוא נטמן בקתדרלת סטפנוס הקדוש בווינה.

על פעילותו לקוניג הוענקו עיטורים של אוסטריה, פולין, הונגריה וסלובקיה. בשנת 2002 הוענק לו פרס ברונו קרייסקי.

## קישורים חיצוניים

* ביוגרפיה
* 

קטגוריה:בישופים
קטגוריה:אנשי דת אוסטרים
קטגוריה:חשמנים
קטגוריה:מקבלי עיטור מסדר ההצטיינות של הרפובליקה של פולין
קטגוריה:אוסטרים שנולדו ב-1905
קטגוריה:אוסטרים שנפטרו ב-2004
מכתבי הפפירוס הפיניקיים

**המכתבים הפיניקיים** או **מכתבי ה[[פפירוס]] הפיניקיים** הם שני מכתבי הפפירוס היחידים שנכתבו בפיניקית ושרדו עד העת החדשה. הראשון נמצא בארכיון מודרני בקהיר ב-1939, והשני בסקארה ב-1940.

## מכתב מסקארה
המכתב נמצא בבר פר־ג'ד בסקארה בשנת 1940. הוא ידוע כ־KAI 50.

### קרבה סגנונית למקרא
המכתב מראה במספר מקומות קרבה סגנונית לתנ"ך, כפי שנמצא בכתובות פיניקיות רבות. נוסחת הפתיחה "אֹמֶר *פלוני*, אֱמֹר ל*אלמוני*" ידועה ממכתב עמוני מתל מזאר, מהאוסטרקון האדומי מחורבת עוזה ומכתובות חורבת תימן, ודומה לנוסחות פתיחת מכתבים באוגריתית ("תחם *פלוני*, ל*אלמוני* רגם" כלומר "דְבר פלוני, לאלמוני אֱמור", או "ל*אלמוני* רגם, תחם *פלוני*" כלומר "לאלמוני אֱמור, דְבר פלוני") ובאכדית ( – כך (אמר) אלמוני, אֶל פלוני, אֶמור). נוסחת הברכה בתחילת המכתב  (שלום את? אף אנכי שלום) היא נוסחת ברכה עברית המופיעה גם במקרא, באחת מכתובות חורבת תימן, במכתב העמוני מתל מזאר ובמכתב האדומי מחורבת עוזה, ומיוחדת בכך שלמילה "שלום" לא מצטרפת אות יחס ("אנכי בשלום") אלא במקום המושא העקיף ("לי שלום") באים כינויי גוף. נוסח הפתיחה השלם "אֹמֶר *פלוני*, אֱמֹר ל*אלמוני*, השלום אתה? וברכתיך ל*אל*" דומה במיוחד לנוסח אחד המכתבים מפיטס ב' מחורבת תימן ולאוסטרקון האדומי מחורבת עוזה; ברכת הנמען לאל/אלים בפתיחת מכתבים מופיעה גם בכתובות אחרות מחורבת תימן ובמכתבי ערד. הביטוי  (הוצאתי את הכסף אשר שלחת/שלחה לי ונתת/נתתיו לי) הוא ביטוי של צמד המילים נתן/שלח המופיע גם במקרא. 

## מכתב ממקור לא ידוע
ממוזער| הפפירוס שמקורו אינו ידוע
פפירוס שני, ממקור לא ידוע, נמצא על־ידי מפרסם הפפירוסים נואל אמה־ז'ירו בארכיון המוזיאון המצרי בקהיר (ועל כן ידוע המכתב גם כ"הפפירוס מקהיר"). המכתב ידוע כ־KAI 51.

הכתובת בצדו האחד של המכתב היא:

הכתובת בצדו השני היא:

## ראו גם

* רשימת כתובות כנעניות וארמיות
* מכתבי יב
* מכתבי ערד
* המכתב ממצד חשביהו
* מכתבי לכיש

## לקריאה נוספת

* Jonas C. Greenfield, "Notes on the Phoenician Letter from Saqqara", in: **Orientalia** 53, no. 2 (1984): 242–244


## הערות שוליים

קטגוריה:כתובות בפיניקית
קטגוריה:מכתבים
קטגוריה:ממצאים ארכאולוגיים
קטגוריה:מצרים: ארכאולוגיה
קטגוריה:פפירוסים
תאיטטוס (מתמטיקאי)

**תֵאַיְטֵטוֹס** (ביוונית: **Θεαίτητος;** 417 לפנה"ס לערך – 369 לפנה"ס לערך) היה מתמטיקאי יווני בן המאה ה־4 לפנה"ס, שתרומתו העיקרית הייתה בתחום האורכים האי־רציונליים, תרומה אשר הובאה בספר העשירי של יסודות מאת אוקלידס, וכן ההוכחה שישנם בדיוק חמישה פאונים משוכללים.

## חייו
ישנה השערה שתאיטטוס היה בנו של אאופרוניוס, מהדמוס האתונאי סוניום. הוא היה ידידם של סוקרטס ואפלטון, והוא הדמות המרכזית בדיאלוג הסוקרטי של אפלטון הנושא את שמו.

תאיטטוס, כמו אפלטון, היה תלמידו של המתמטיקאי היווני תאודורוס מקירנה. תאודורוס חקר את תורת הגדלים חסרי המידה המשותפת, ותאיטטוס המשיך במחקר זה בהתלהבות רבה. בפרט, הוא סיווג צורות שונות של מספרים אי־רציונליים לפי האופן שבו הם מיוצגים כשורשים ריבועיים. תיאוריה זו מוצגת בפירוט רב בספר העשירי של יסודות.

תאיטטוס היה אחד המתמטיקאים היוונים הבודדים שהיה יליד אתונה. רוב המתמטיקאים היוונים מהעת העתיקה הגיעו מהערים היווניות הרבות הפזורות לאורך החוף האיוני, הים השחור וכל אגן הים התיכון.

מהדיאלוג האפלטוני "תאיטטוס" עולה כי מראהו דומה לשל סוקרטס בצורת אפו ובבליטה של עיניו.

ככל הנראה הוא מת מפצעים ומדיזנטריה בדרכו הביתה לאחר שלחם בקרב של אתונה בקורינתוס, שמשוער כי התרחש בשנת 369 לפנה"ס; אולם חוקרים אחרים טוענים כי הקרב שבו מת היה קרב מוקדם יותר בקורינתוס, בשנת 391 לפנה"ס.

המכתש תאיטטוס על הירח נקרא על שמו.

## קישורים חיצוניים

* 
* 

קטגוריה:מתמטיקאים מיוון העתיקה
קטגוריה:אתונאים מן העת העתיקה
קטגוריה:נפטרים מדיזנטריה
סקורדליה

**סקורדליה** היא מחית סמיכה שמקורה במטבח היווני, ולרוב מיוצרת באופן המסורתי על ידי כתישת שום ורכיבים נוספים כגון תפוחי אדמה, אגוזי מלך, שקדים או חתיכות לחם. לאחר מכן מתווסף שמן זית ומעט חומץ.

הסקורדליה עשויה להיות מוגשת יחד עם דג בקלה מצופה בלילה ומטוגן, חציל וקישוא מטוגנים, דג שלוק או סלק מבושל, ולעיתים גם כמטבל.

וריאציות שונות של המחית עשויות לכלול ביצים, ציר דגים או לימון.

## ראו גם
* איולי
* צזיקי
* חומוס

## קישורים חיצוניים

קטגוריה:המטבח היווני
קטגוריה:המטבח היווני: רטבים
קטגוריה:המטבח הקפריסאי
קטגוריה:מאכלי לחם
קטגוריה:ממרחים